google/wiki40b huggingface dataset:
Kosmas

Vzdelanie a kariéra

O jeho pôvode sa vie len málo a prakticky všetky o ňom známe informácie pochádzajú z jeho textov. Je pravdepodobné, že pochádzal zo Zdic pri Beroune z rodiny duchovného a nadviazal na otcovu kariéru. Po absolvovaní pražskej katedrálnej školy študoval v škole pri katedrále sv. Lamberta v Lutychu, ktorá patrila k najlepším v Európe. Je možné, že si Kosmas následne zvyšoval vedomosti i na iných európskych školách.
Do Čiech sa vrátil až začiatkom 90. rokov 11. storočia a stal členom pražskej kapituly. V rokoch 1091/1092 bol zrejme členom výpravy pražského biskupa Kosmasa a olomouckého biskupa Ondreja za cisárom Henrichom IV. do Mantovy a v roku 1094 sa zúčastnil ich vysvätenia mohučským arcibiskupom. Po návrate sa zaradil do skupiny kňazskej inteligencie v krajine, ktorá tvorila svojbytnú skupinu s vlastnou kultúrou a tvorila protipól konkurenčnej, najmä nemeckej skupine kňazov.
11. októbra 1099 získal Kosmas v Ostrihome kňazské vysvätenie a pravdepodobne už v roku 1110 pôsobil ako dekan pražskej kapituly.

Rodina

Z kroniky je známe meno Kosmovej ženy a syna; o žene Božetěche sa zmieňuje v súvislosti s jej úmrtím 23. januára 1117, syn Henrich je spomenutý v roku 1123, kedy bol členom výpravy do Jeruzalema. Opätovne sa syn spomína už ako kanonik a po roku 1148 i pražský prepošt. Rok predtým (1147) sa s Henrichom Zdíkom (s ktorým býva nesprávne stotožňovaný) zúčastnil krížovej výpravy proti Prusom.
Veľký jarok (prítok Turca)

Prameň

Pramení v Malej Fatre, v podcelku Lúčanská Fatra, na východnom svahu Kalužnej (1 160,8 m n. m.) v nadmorskej výške približne 660 m n. m.

Opis toku

Preteká územím mesta Martin. Od prameňa tečie najprv na východ, potom na krátkom úseku na východojuhovýchod a sprava priberá krátky prítok z východného svahu Kalužnej. Následne podteká cestu spájajúcu Podstráne a Kolóniu Hviezda a tečie východným smerom cez Záturčiansku dolinu. Na dolnom toku vteká do Turčianskej kotliny, tečie juhovýchodným smerom, sprava priberá prítok prameniaci severovýchodne od kóty 558,2 m a zľava prítok (410,0 m n. m.) vznikajúci juhojuhovýchodne od kóty 462,6 m. Napokon sa stáča znovu východným smerom, preteká južným okrajom sídliska Záturčie a v jeho blízkosti sa v nadmorskej výške cca 384 m n. m. vlieva do Turca.
Richard Rohr

Životopis

K františkánom vstúpil v roku 1961 a v roku 1970 bol vysvätený za kňaza. V tom istom roku získal titul magistra teológie v Daytone. V roku 1971 založil v Cincinnati v štáte Ohio komunitu Nový Jeruzalem a neskôr v roku 1986 Centrum pre akciu a kontempláciu v Albuquerque v Novom Mexiku, kde v súčasnosti pôsobí ako zakladajúci riaditeľ. Dnes žije ako pustovník na okraji františkánskej komunity v Albuquerque a svoj čas venuje práci v komunite, kázaniu a vyučovaniu na všetkých kontinentoch. V roku 2005 navštívil aj Slovensko.

Práca

Posolstvo evanjelií a jeho šírenie pokladá za svoje prvoradé poslanie a využíva k tomu mnoho rôznych ciest. V tejto službe sa dotýka takých tém ako sú: Sväté písmo ako oslobodenie, integrácia akcie a kontemplácie, budovanie komunít, otázky mieru a spravodlivosti, mužská spiritualita, eneagram, ekospiritualita. Kvôli knihe o eneagrame a jej myšlienkam býva prirovnávaný k hnutiu New age.
Kazarka hrdzavá

Výskyt a stav na Slovensku

Na Slovensku bola zaznamenaná v rokoch 1980 – 1999 iba 3-krát. Ekosozologický status v roku 1995 Im - nezaradený migrant, resp. nehniezdič. V roku 1998, 2001 a 2014 žiadny. V 21. storočí stúpa počet záznamov. V rokoch 2002 a 2003 boli uznané štyri pozorovania, v rokoch 2004 a 2005 boli zaznamenané tri prípady výskytu krotkých jedincov, pravdepodobne úlety zo zajatia. V roku 2011 bolo jedno pozorovanie a v roku 2013 štyri výskyty. Z roku 2015 pochádza len jedno pozorovanie chovaného jedinca Rybárskom dvore (vodná nádrž Sĺňava). Aktuálne výskyty a diskusie sú k dispozícii v zozname vzácnych a zriedkavých druhov vtákov databázového systému Birding Slovakia alebo v zozname vzácnych ornitologických pozorovaní podliehajúcich hláseniu Faunistickej komisii.
Európsky ochranársky status je SPEC3 – druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia V – zraniteľný druh.
Petteri Nummelin

Petteri Nummelin (* 25. november 1972, Turku, Fínsko) je fínsky hokejový obranca. Meria 173 cm a váži 83 kg (2006).

Klubový hokej

V ročníku 2005/06 bol hráčom mužstva švajčiarskej najvyššej súťaže HC Lugano.V sezónach 2006/2007 a 2007/2008 hrával za Minnesota Wild.V súčasnosti sa vrátil do švajčiarskeho HC Lugano,kde pôsobí od sezóny 2008/2009.
Team (singel)

Kompozícia

Skladba „Team“ je hybridom alternatívneho popu, EDM a electro-hopu. Napísaná je v tónine G-dur s použitím nástrojov ako syntetizátor, kontrabas, vírivý bubon a beatom tvoreným tkieskaním. Vokálny rozsah Lorde sa v skladbe pohybuje od F♭₃ do D♭₅.
Popradská kotlina

Vymedzenie

Pomerne rovinaté územie lemuje veniec hôr, konkrétne na severe susedia Východné Tatry (podcelok Tatier) a Tatranské podhorie, západným smerom oddeľuje Štrbský prah Liptovskú kotlinu (oba sú podcelkami Podtatranskej kotliny). Južným smerom vystupujú Kozie chrbty s podcelkami Važecký chrbát a Dúbrava, a na krátkom úseku aj Hornádske podolie (podcelok Hornádskej kotliny). Východným smerom ležia Levočské planiny a Levočská vrchovina, patriace k Levočským vrchom, a na severovýchode nadväzuje Veterný vrch a Repisko, oba sú podcelkami Spišskej Magury. Osou kotliny je rieka Poprad, ktorá spája mestá Svit, Poprad, Kežmarok, Spišská Belá a Podolínec.

Osídlenie

Kotlina patrí k stredne husto obývaným oblastiam a regionálnym centrom je mesto Poprad. Významnú pozíciu majú i mestá Svit, Kežmarok, Spišská Belá a Podolínec.

Chránené územia

Popradská kotlina patrí okrajovo do Tatranského národného parku, resp. jeho ochranného pásma a na území sa nachádza množstvo chránených území. Medzi nimi národná prírodná rezervácia Belianske lúky, Uhlištiatka, Mraznica, národná prírodná pamiatka Gánovské travertíny, prírodná rezervácia Jelšina, Kút, Poš, Primovské skaly, Slavkovský jarok, Švábovská stráň a prírodná pamiatka Briežky.

Turizmus

Tatranská kotlina tvorí bránu do Tatier; pokým z Liptovskej kotliny vedú cesty a turistické trasy do Západných, no i Nízkych Tatier, Popradská kotlina je východiskom pre návštevníkov Vysokých a Belianskych Tatier. V kotline vyvierajú minerálne pramene (napr. pri Starom Smokovci, Gánovciach, Hozelci, Spišskej Belej, Výbornej, Toporci a Podhoranoch) a tiež termálne pramene (Vrbov, Poprad, Gerlachov). Na výver termálnych prameňov v Gánovciach sa viaže travertínová kopa Hôrka, kde sa v minulosti pri ťažbe travertínu našiel odliatok mozgovne neandertálca.

Doprava

Tatranské osady spájajúca Cesta Slobody je dostupná z viacerých obcí v kotline, napojených na cestu I/18 (Liptovský Mikuláš – Levoča), v severovýchodnej časti tiež z cesty I/66 (Pusté Pole – Poprad – Spišská Belá – Tatranská Javorina). Kotlinou vedie medzinárodne významná európska cesta 50 v trase diaľnice D1. Rovnako strategický význam má železničná trať Žilina – Košice, na ktorú sa v Poprade pripája tatranská električka i regionálna trať do Starej Ľubovne. Zo stanice Tatranská Štrba vedie na Štrbské Pleso ozubnicová trať.
Brnianska mešita

Brnianska mešita je prvá funkčná stavba tohto typu v Česku. Spravuje ju organizácia Islámská nadace v Brně. Budova mešity sa nachádza v blízkosti Vídeňskej ulice v brnianskej mestskej časti Brno-střed, v katastrálnom území Štýřice.
V júli 1998 bola v Brne postavená prvá funkčná mešita v Česku. Jej výstavbu sprevádzal nesúhlas časti obyvateľov. Magistrát mesta stanovil podmienky, podľa ktorých mešita nesmie mať minaret, kupolu a nesmie byť odlišná od okolitej zástavby. Jej zariadenie vnútri je v porovnaní s ostatnými mešitami známymi z iných krajín tiež relatívne strohé. Objekt slúži skôr ako kultúrne centrum, orientovaný je smerom k Mekke (oproti okolitej zástavbe je budova mierne pootočená) a jeho hlavnou súčasťou je priestor pre modlitbu pre asi sto ľudí. V súčasnosti sa do mešity poriadajú tiež exkurzie.
Pred začiatkom výstavby mešity občania mesta Brna (najmä obyvatelia mestskej štvrti Štýřice, kde mešita stojí) prejavovali petíciami svoj nesúhlas s výstavbou mešity. Po skúsenostiach obyvateľov s mešitou sa však napätie zmiernilo. Islámská nadace v Brně na svoje náklady nechala rozšíriť parkovisko o šesť parkovacích miest. S dovolením polície počas islamských náboženských sviatkov môžu moslimovia parkovať na Vídeňskej ulici pred mešitou.
Cognac

Poloha

Obec má rozlohu 15,5 km². Najvyšší bod je položený 53 m n. m. a najnižší bod 5 m n. m.

Obyvateľstvo

Počet obyvateľov mesta je 18 611 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Move Your Ass!

Vrcholové pozície

¹ The Move Your Ass EP
Le Vibal

Poloha

Obec má rozlohu 25,92 km². Najvyšší bod je položený 931 m n. m. a najnižší bod 650 m n. m.

Obyvateľstvo

Počet obyvateľov obce je 474 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hautecloque

Poloha

Obec má rozlohu 6,84 km². Najvyšší bod je položený 152 m n. m. a najnižší bod 108 m n. m.

Obyvateľstvo

Počet obyvateľov obce je 216 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montfort (Pyrénées-Atlantiques)

Poloha

Obec má rozlohu 8,64 km². Najvyšší bod je položený 194 m n. m. a najnižší bod 65 m n. m.

Obyvateľstvo

Počet obyvateľov obce je 164 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Amand-sur-Sèvre

Poloha

Obec má rozlohu 32,36 km². Najvyšší bod je položený 212 m n. m. a najnižší bod 137 m n. m.

Obyvateľstvo

Počet obyvateľov obce je 1 282 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hrubá Kečka

Poloha

Leží severne od obce Čičmany, v katastri Pružiny.
Nikolaj Vladimirovič Kuľomin

Klubový hokej

Svoju kariéru začal v klube ruskej hokejovej superligy Metallurg Magnitogorsk. V roku 2008 sa dostal do tímu NHL Toronto Maple Leafs
Žralok kladivohlavý

Opis

Tento druhý najväčší druh z čeľade sfyrnovitých (po druhu Sphyrna mokarran) môže dorásť až do dĺžky 5 metrov, obvykle však dorastá do dĺžky 2,5-4 metre. Ide o dravce, živiace sa kostnatými rybami aj bezstavovcami. Väčší jedinci si dovolia zaútočiť aj na iné žraloky či raje. Rovnako ako ostatné druhy kladivohlavých žralokov je aj žralok kladivohlavý živorodý. Samice rodia v jednom vrhu 20-40 mláďat.
Žralok kladivohlavý je rovnako ako mnoho ďalších druhov žralokov je lovený pre svoje plutvy, cenené ako základná surovina pre žraločiu polievku. Tento druh je vzhľadom na svoju veľkosť pre človeka potenciálne nebezpečný a pravdepodobne má na svedomí niekoľko útokov na ľudí, hoci mohlo ísť o iné druhy kladivohlavých žralokov vzhľadom k ich vzájomnej podobnosti. Databáza ISAF Floridského múzea do roku 2009 eviduje 34 útokov žralokov rodu Sphyrna na ľudí, z toho 17 nevyprovokovaných a 1 fatálny (smrteľný).
Til-Châtel

Poloha

Obec má rozlohu 26,37 km². Najvyšší bod je položený 349 m n. m. a najnižší bod 256 m n. m.

Obyvateľstvo

Počet obyvateľov obce je 988 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Belleu

Polohopis

Belleu má rozlohu 4,53 km². Najvyšší bod je položený 162 m n. m. a najnižší bod 45 m n. m.

Obyvateľstvo

Belleu má 3895 obyvateľov (2009).
Graf vývoja obyvateľstva:
Zdroje: INSEE
Hellanikos z Élidy

Hellanikos (starogr. Ἑλλάνικος – Hellanikos) bol dvojnásobný olympijský víťaz v roku 72 pred Kr.
Hellanikos z Élidy bol na 177. olympijských hrách korunovaný olivovým vencom za víťazstvá v tethrippe žrebcov a synóride žrebcov. Tethripon póloi (štvorzáprah žrebcov) zaviedli v Olympii na 33. hrách v roku 384 pred Kr. a synóris póloi (dvojzáprah žrebcov) na 128 hrách roku 268 pred Kr. (podľa Eusebia v roku 264 pred Kr.)
Olympijské víťazstvá Hellanika zaznamenal byzantský učenec Fotios v písomnom diele Myriobiblon, a to v 97. kapitole, ktorá okrem iného uvádza aj zoznam olympijských víťazov zo 177. hier. Fotios vo vyhotovovaní tohto zoznamu čerpal z písomností historika Flegóna z Trallu, autora diel, zachovaných prevažne len vo fragmentoch.
Majstrovstvá sveta v ľadovom hokeji 2007

Slovensko na MS

Slovensko na tomto šampionáte viedol ako hlavný reprezentačný tréner Július Šupler, ktorý sa do funkcie vrátil po desiatich rokoch, keď nahradil Františka Hossu. Prvá fáza prípravy začala 2. apríla v Martine. Počas prípravy na MS odohrala Slovenská reprezentácia 5 zápasov (s Českom, Rakúskom, Lotyšskom a Bieloruskom). Slovenská reprezentácia hrala v základnej C skupine, na štadióne v Mytišči, v Moskovskej oblasti. Zvíťazila nad mužstvami Nórska (3:0) a Nemecka (5:1) a po prehre s Kanadou (4:5) postúpila do osemfinálovej skupiny s 3 bodmi.
V osemfinálovej skupine sa Slovensko po prehre s USA a dvoch výhrach s Českom a Bieloruskom umiestnilo na 3. mieste a vybojovalo si postup do štvrťfinále, kde sa stretlo so Švédskom, ktorému podľahlo 4:7 a na turnaji skončilo. Napokon obsadilo 6. miesto.

1. divízia Majstrovstiev sveta 2007

I. divízia Majstrovstiev sveta v hokeji je zložená z národných mužstiev, ktoré sa nedostali do hlavného turnaja. Mužstvá sú rozdelené do dvoch skupín a zápasy sú oddelené od hlavného turnaja. V každej skupine hrajú mužstvá systémom každý s každým a mužstvo, ktoré skončí na prvom mieste postupuje do hlavného turnaja budúcoročných Majstrovstiev sveta. Posledné mužstvo zostupuje do II. divízie budúcoročných Majstrovstiev sveta.
Bourscheid (Moselle)

Poloha

Obec má rozlohu 3,99 km². Najvyšší bod je položený 332 m n. m. a najnižší bod 279 m n. m.

Obyvateľstvo

Počet obyvateľov obce je 222 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vlajka Britských Panenských ostrovov

Vlajka Britských panenských ostrovov – používa sa britská modrá služobná vlajka (Blue Ensign) s vlajkovým emblémom (nazývaným po anglicky badge) z roku 1960, ktorý je umiestnený vo vlajúcej časti. Je to zelený štít s postavou panny v bielom rúchu, ktorá drží svietiacu starú olejovú lampu a medzi jedenástimi takými lampami stojí. Pod štítom je heslo VIGILATE (Buďte bdelí!), nadväzujúci na výklad v evanjeliu.
Obvod (Maďarsko)

Obvod (maď. kistérség) bol štatisticko-administratívna jednotka v Maďarsku. Hierarchicky sa nachádzal medzi župou a obcou a v systéme NUTS Európskej únie zodpovedal úrovni LAU 1 (Local administrative unit).
Členenie na obvody bolo zavedené v roku 1994. V roku 2013 vznikla administratívna štruktúra okresov a následne 25. februára 2014 obvody zanikli.
Na začiatku roku 2013 bolo v Maďarsku 175 obvodov.
Cressat

Poloha

Obec má rozlohu 33,41 km². Najvyšší bod je položený 546 m n. m. a najnižší bod 340 m n. m.

Obyvateľstvo

Počet obyvateľov obce je 567 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Diogenes zo Seleukeie

Diogenes/Diogenés zo Seleukeie (* okolo 240 pred Kr. – † pred 150 pred Kr., Seleukeia v Babylonii ?) bol grécky filozof, predstaviteľ stoickej školy, žiak Chrysippov.
Roku 156/5 pred Kr. prišiel spolu s Karneadom a peripatetikom Kritolaom z Fasélidy do Ríma, kde sa zaslúžil o popularizáciu stoicizmu medzi rímskou aristokraciou. Jeho najvýznamnejším žiakom bol Panaitios.
Chélan

Poloha

Obec má rozlohu 13,49 km². Najvyšší bod je položený 341 m n. m. a najnižší bod 222 m n. m.

Obyvateľstvo

Počet obyvateľov obce je 191 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bounds Green (stanica metra)

Dejiny

Stanicu otvorili 19. septembra 1932. Počas plánovania stanice sa tiež uvažovalo nad názvami Wood Green Road a Brownlow Road. Ako na všetkých staniciach ležiacich na predĺženej časti Piccadilly Line do Cockfosters, aj tu boli umiestnené viaceré estetické prvky, ktoré predtým v metre vidieť nebolo. Stanicu navrhol Charles Holden a architektonicky je budova stanice vyriešená v tzv. "hranatom štýle" - je to typický pohľad na anglickú architektúru 30. rokov. Osemuholníková stavba je ešte doplnená o vetraciu vežu na boku.
Podzemné časti stanice sú vydláždené svetlo hnedými dlaždicami lemovanými modrým vlysom. Tunely v stanici majú, podobne ako v stanici Southgate priemer len 6,4 m. Naopak v rušnejších staniciach Turnpike Lane, Wood Green a Manor House je priemer až 7 m. Netradičné tiež boli priestory vybudované pre väčšiu prístupnosť pod koľajiskom.
V noci 13. októbra 1940 osamotené nemecké lietadlo spustilo bombu na domy severne od stanice. Deštrukcia domov spôsobila zrútenie severnej časti nástupišťa smerujúceho do centra a smrť či zranenie mnohých, ktorý sa pod zemou ukrývali pred náletmi. Doprava bola prerušená dva mesiace. Na mieste tragédie sa dnes nachádza pamätná tabuľa, ktorá chybne hvorí o 16 mŕtvych belgických utečencoch a 3 britských občanoch. Záznamy o smrti civilostoch uchováva Commonwealth War Graves Commission (Úrad vojenských hrobov britského spoločesntva) a tie hovoria o tom, že v skutočnosti zomrelo na mieste len 16 ľudí, z ktorých len traja boli z Belgicka. Posledná sedemnásta obeť zomrela na druhý deň v nemocnici. Zranených bolo cca 20 ľudí.
Transport for London v minulých rokoch stanicu kompletne zrekonštruovalo. Práce sa vykonávali v noci a počas víkendových uzávierok. Osadené boli informačné displeje a podlaha spolu s dlaždicami bola kompletne zrekonštruovaná resp. vymenená.
Na rozdiel od ďalších staníc na tomto predĺženom úseku, táto stanica nie je súčasťou zoznamu Anglického dedičstva. Od augusta 2008 sa začala spisovať petícia za začlenie stanice do tohto zoznamu.
Iva Pazderková

Život

Vyštudovala osemročné gymnázium v Brne a roku 2003 absolvovala JAMU.
Preslávila sa predovšetkým účinkovaním v stand-up komédii Na stojáka televíznej stanice HBO v roku 2004 a do všeobecného povedomia sa dostala prostredníctvom televíznej reklamy na jogurt. Divákov baví predovšetkým predstieraním hlúposti a vtipnými „hláškami“, artikuláciou a svojim neformálnym vystupovaním. Potom, čo v jednom zo svojich predstavení povedala, že si založila stranu SBKB (Strana blonďatých, krásnych a bohatých), jej fanúšikovia túto fiktívnu stranu skúšajú naozaj založiť – už má skoro 800 podpisov (z 1 000 nutných pre registráciu).
Do leta 2010 vysielala každé všedné ráno spoločne s Dušanom Krejdlom na rádiu Kiss. Spolu s Ester Kočičkovou moderovala nominačný večer na Českého leva 2008.
V súčasnej dobe pôsobí v Divadle Na Fidlovačce.
Dňa 4. júla 2018 vystúpila v pražských Letňanoch ako hosť Pražského výberu, ktorý bol vybraný ako predkapela na koncerte The Rolling Stones.
Fosses

Poloha

Obec má rozlohu 3,61 km². Najvyšší bod je položený 130 m n. m. a najnižší bod 65 m n. m.

Obyvateľstvo

Počet obyvateľov obce je 9 598 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Obenheim

Poloha

Obec má rozlohu 7,99 km². Najvyšší bod je položený 159 m n. m. a najnižší bod 154 m n. m.

Obyvateľstvo

Počet obyvateľov obce je 1 394 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Archangeľská oblasť

Archangeľská oblasť je oblasť a federálny subjekt Ruskej federácie. Nachádza sa v Severozápadnom federálnom okruhu.
Má rozlohu 587 400 km² a žije tu 1,34 milióna obyvateľov (podľa sčítania z roku 2002). Hlavným mestom oblasti je Archangeľsk.

Historická architektúra

Archangeľská oblasť je známa svojimi drevenými stavbami – kostolmi, kaplnkami, roľníckymi domami a farmami, a tiež mestskými domami. Voľba dreva ako stavebného materiálu je prirodzená pre región, takmer úplne pokrytý tajgou, ktorý je stále jedným z najväčších producentov dreva. Niektoré z týchto stavieb pochádzajú už zo 17. storočia. Za najvzácnejšie sú považované kostoly a kaplnky; takmer všetky, ktoré boli postavené pred rokom 1920, boli vyhlásené za kultúrne pamiatky na federálnej alebo miestnej úrovni. Na federálnej úrovni je chránených spolu viac ako 600 budov z dreva aj kameňa.  V obci Malyje Korely blízko Archangeľska bolo za účelom zachovania architektonického dedičstva zriadené etnografické múzeum pod šírym nebom.
Najpozoruhodnejšie sú trojdielne chrámové súbory, ktoré sa skladajú z dvoch kostolov (väčšieho, nevykurovaného, ktorý sa používa v lete, a menšieho, vykurovaného, ktorý sa používa v zime) a zvonice. Zachoval sa asi tucet takýchto trojdielnych drevených chrámových súborov. Najznámejší z nich – Kiži Pogost v Karelskej republike – je zaradený do zoznamu svetového dedičstva UNESCO. Väčšina takýchto súborov sa nachádza v Archangeľskej oblasti, napríklad v obciach Varzogory a Abramovskaja (Onežský obvod). Ďalšie pozoruhodné drevené kostoly sa nachádzajú v Kargopoľskom obvode (Oševenskoje, Krasnaja Ľaga, Saunino a ďalšie), Verchnetojemskom obvode (Sojezerskaja pustyň), Onežskom, Primorskom a Pleseckom obvode (Porženskij pogost). Napriek tomu, že sú chránenými pamiatkami, väčšina týchto budov je zanedbaných a pravidelne sa stávajú obeťami požiarov. V dôsledku toho väčšina chrámov, považovaných za majstrovské staviteľské diela, postupne zanikla.
Napríklad trojdielny chrámový súbor v Usť-Kože v Onežskom okrese zhorel roku 1985. Neďaleký a podobný trojdielny chrámový súbor Verchnemuďužskij pogost zhorel 10. augusta 1997.
Kostol a zvonica trojdielneho súboru v Ľadinách (Kargopoľský okres) zhoreli 6. mája 2013.
V oblasti sa zachovali tiež niektoré z najlepších murovaných architektonických súborov v Rusku. Solovecký monastier (založený 1436, najstaršie zachované stavby pochádzajú zo 16. storočia) bol zaradený do zoznamu svetového dedičstva UNESCO. V meste Kargopoľ je viacero bielych kamenných kostolov, z ktorých najstaršia je katedrála Narodenia Krista z roku 1552. Vvedenský chrám (Uvedenia presvätej Bohorodičky do chrámu; 1688-1712) v Soľvyčegodsku je významným barokovým dielom – jedným z piatich zachovaných kostolov tzv. stroganovského baroka. Mestá Kargopoľ a Soľvyčegodsk klasifikovalo Ministerstvo kultúry Ruskej federácie ako historické mestá, z čoho vyplývajú isté obmedzenia pre výstavbu v ich historických centrách.
Terst

História a obyvateľstvo

Terst bol súčasťou habsburských dŕžav od roku 1382 do roku 1918. V časoch Rakúsko-Uhorska bol prezývaný oknom do sveta, pretože býval najdôležitejším prístavom celej monarchie. Po skončení 1. svetovej vojny bol Terst a jeho okolie pričlenené k Taliansku. Dodnes má stredoeurópsky a zároveň mnohonárodnostný ráz – vedľa prevládajúcich Talianov tam v čase Rakúsko-Uhorska žili komunity väčšiny národov a náboženstiev monarchie. Dnes žije v Terste mnoho prisťahovalcov najmä z Ázie a Afriky.
Thymoites (syn Oxynta)

Thymoites alebo Thymoités (starogr. Θυμοίτης – Thymoites/iný prepis Thymoités, lat. Thymoetes) je v gréckej mytológii syn aténskeho kráľa Oxynta, bol aténsky kráľ.
Thymoites zabil svojho staršieho brata Afeida, ktorý vládol len jeden rok a zmocnil sa v Aténach vlády.
Antický autor Hieronym uvádza, že na aténsky trón nastúpil okolo roku 1135 pred Kr. a vládol do roku 1128 pred Kr. Po osemročnej vláde sa jeho nástupcom stal Melanthos, syn Andropompa, ktorý bol pôvodne kráľom v messénskom Pyle, ale po útoku Dórovsa vysťahoval do Atén a keď potom Boiótčania napadli Atény, Melanthos zorganizoval obranu, mesto zachránil a Aténčania si ho nato zvolili za kráľa. Melanthos sa tak stal zakladateľom dynastie Melanthovcov.
Angela Cziczková

Životopis

Základy hudobného vzdelania získala u otca. Študovala na hudobnom ústave a na konzervatóriu v Budapešti. Učiteľka hudby, riaditeľka súkromnej hudobnej školy, neskôr súkromná učiteľka hudby v Leviciach, 1939-1940 v Banskej Bystrici, Novej Bani. Popri pedagogickej činnosti sa venovala komponovaniu, najmä tvorbe pedagogickej literatúry. Vytvorila kratšie klavírne skladby, väčšina jej diela ostala v rukopisoch. Členka Zväzu slovenských skladateľov.
Saint-Nizier-du-Moucherotte

Poloha

Obec má rozlohu 11,26 km². Najvyšší bod je položený 1 897 m n. m. a najnižší bod 863 m n. m.

Obyvateľstvo

Počet obyvateľov obce je 998 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Creyssac

Poloha

Obec má rozlohu 4,56 km². Najvyšší bod je položený 153 m n. m. a najnižší bod 82 m n. m.

Obyvateľstvo

Počet obyvateľov obce je 98 (2009).
Nasledujúci graf zobrazuje vývoj počtu obyvateľov v obci.
Zdroje: INSEE